ระเบียบกรมประมงว่าด้วยการขายทอดตลาดสัตว์น้ำหรือผลิตภัณฑ์สัตว์น้ำที่พนักงานเจ้าหน้าที่สั่งยึดไว้พ.ศ. ๒๕๖๑ เนื่องจากสัตว์น้ำหรือผลิตภัณฑ์สัตว์น้ำที่พนักงานเจ้าหน้าที่ได้มีคำสั่งยึดไว้โดยอาศัยอำนาจตามพระราชกำหนดการประมง พ.ศ. ๒๕๕๘ และที่แก้ไขเพิ่มเติม มาตรา ๑๐๕ (๒)นั้น มีลักษณะเป็นทรัพย์สินที่เป็นของเสียง่ายหรือถ้าหน่วงช้าไว้จะเป็นการเสี่ยงต่อความเสียหายหรือค่าใช้จ่ายจนเกินส่วนของทรัพย์สินตามมาตรา ๑๓๒๗ วรรคสอง แห่งประมวลกฎหมายแพ่งและพาณิชย์ซึ่งตามมาตรา ๑๓๒๗ วรรคสองกำหนดให้สามารถขายทอดตลาดและเก็บเงินไว้แทนตัวทรัพย์สินเพื่อกำหนดแนวทางปฏิบัติในการดำเนินการนำสัตว์น้ำหรือผลิตภัณฑ์สัตว์น้ำที่พนักงานเจ้าหน้าที่ได้มีคำสั่งยึดไว้ออกขายทอดตลาดกรมประมงจึงวางแนวทางปฏิบัติไว้ดังนี้ข้อ ๑ ระเบียบนี้เรียกว่า ระเบียบกรมประมงว่าด้วยการขายทอดตลาดสัตว์น้ำหรือผลิตภัณฑ์สัตว์น้ำที่พนักงานเจ้าหน้าที่สั่งยึดไว้พ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ระเบียบนี้ให้ใช้บังคับเฉพาะกรณีการขายทอดตลาดสัตว์น้ำหรือผลิตภัณฑ์สัตว์น้ำอันเนื่องมาจากพนักงานเจ้าหน้าที่ได้ทำการร้องทุกข์กล่าวโทษผู้กระทำความผิดในทะเลตามพระราชกำหนดการประมงพ.ศ. ๒๕๕๘ และที่แก้ไขเพิ่มเติมข้อ ๔ ในระเบียบนี้พนักงานเจ้าหน้าที่ หมายความว่าผู้ซึ่งรัฐมนตรีแต่งตั้งให้ปฏิบัติการตามพระราชกำหนดการประมงพ.ศ. ๒๕๕๘ และที่แก้ไขเพิ่มเติมผู้สั่งให้ขายทอดตลาด หมายความว่า ประมงจังหวัดหรือผู้อำนวยการกองกฎหมาย แล้วแต่กรณีขายทอดตลาด หมายความว่าการขายทอดตลาดสัตว์น้ำหรือผลิตภัณฑ์สัตว์น้ำ ตามมาตรา ๑๐๕ วรรคสองแห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติมคณะกรรมการ หมายความว่า คณะกรรมการขายทอดตลาดข้อ ๕ กรณีที่พนักงานเจ้าหน้าที่ได้ใช้อำนาจตามความในมาตรา๑๐๕ (๒) แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติมในการสั่งยึดสัตว์น้ำหรือผลิตภัณฑ์สัตว์น้ำที่มีไว้หรือได้มาจากการทำการประมงโดยไม่ชอบด้วยกฎหมายโดยให้เจ้าของเรือหรือผู้ควบคุมเรือดูแลและเก็บรักษาไว้ในเรือ หรือในที่อื่นใดเพื่อรักษาสัตว์น้ำหรือผลิตภัณฑ์สัตว์น้ำให้อยู่ในสภาพเดิมและให้เจ้าของเรือหรือผู้ควบคุมเรือรับผิดชอบค่าใช้จ่ายที่เกิดขึ้นแล้วหากเจ้าของเรือหรือผู้ควบคุมเรือประสงค์จะให้พนักงานเจ้าหน้าที่นำสัตว์น้ำหรือผลิตภัณฑ์สัตว์น้ำดังกล่าวออกขายทอดตลาดให้ยื่นคำร้องขอต่อพนักงานเจ้าหน้าที่ผู้ที่สั่งยึดสัตว์น้ำหรือผลิตภัณฑ์สัตว์น้ำนั้นไว้ ตามแบบ ขส. ๑ ท้ายระเบียบนี้ข้อ ๖ เมื่อพนักงานเจ้าหน้าที่ได้รับคำร้องขอตามข้อ๕ แล้ว ให้รายงานไปยังสำนักงานประมงจังหวัดท้องที่เกิดเหตุโดยไม่ชักช้ากรณีพนักงานเจ้าหน้าที่ร้องทุกข์กล่าวโทษที่สถานีตำรวจนครบาลให้รายงานไปยังกองกฎหมายกรมประมงหรือสำนักงานประมงจังหวัดในเขตท้องที่ที่สัตว์น้ำหรือผลิตภัณฑ์สัตว์น้ำนั้นถูกยึดไว้ทั้งนี้ ให้พิจารณาถึงความสะดวกและประสิทธิภาพในการขายทอดตลาดเป็นสำคัญเมื่อสำนักงานประมงจังหวัดหรือกองกฎหมาย กรมประมง แล้วแต่กรณีได้รับเรื่องแล้วให้ดำเนินการขายทอดตลาดโดยไม่ชักช้าข้อ ๗ ให้บุคคลดังต่อไปนี้มีอำนาจสั่งขายทอดตลาดสัตว์น้ำหรือผลิตภัณฑ์สัตว์น้ำที่พนักงานเจ้าหน้าที่ได้มีคำสั่งยึดไว้ออกขายทอดตลาด(๑) ประมงจังหวัด ในกรณีการกระทำความผิดมีการร้องทุกข์ภายในเขตพื้นที่ที่รับผิดชอบ(๒) ผู้อำนวยการกองกฎหมาย กรมประมงในกรณีการกระทำความผิดมีการร้องทุกข์ภายในเขตกรุงเทพมหานครข้อ ๘ ในการดำเนินการนำสัตว์น้ำหรือผลิตภัณฑ์สัตว์น้ำที่พนักงานเจ้าหน้าที่ได้มีคำสั่งยึดไว้ออกขายทอดตลาดให้กระทำผ่านคณะกรรมการซึ่งประกอบไปด้วยข้าราชการประเภทวิชาการไม่ต่ำกว่าระดับชำนาญการหรือประเภททั่วไปไม่ต่ำกว่าระดับชำนาญงานเป็นประธานกรรมการและข้าราชการตำแหน่งประเภทวิชาการระดับปฏิบัติการขึ้นไปหรือประเภททั่วไประดับปฏิบัติงานขึ้นไปเป็นกรรมการอีกไม่น้อยกว่าสองคน ทั้งนี้ คณะกรรมการมีจำนวนไม่น้อยกว่าสามคนคำสั่งแต่งตั้งคณะกรรมการตามวรรคหนึ่ง ให้ใช้แบบ ขส. ๒ท้ายระเบียบนี้ข้อ ๙ วิธีการขายทอดตลาดให้สำนักงานประมงจังหวัดหรือกองกฎหมาย กรมประมง แล้วแต่กรณีประกาศการขายทอดตลาด โดยระบุประเภท ชนิด ลักษณะ ขนาด จำนวนหรือปริมาณสภาพแสดงรายละเอียดสัตว์น้ำหรือผลิตภัณฑ์สัตว์น้ำที่จะขายสถานที่เก็บรักษา และสถานที่ที่จะดำเนินการขายทอดตลาด รวมถึงรายละเอียดอื่น ๆซึ่งเป็นสาระสำคัญเกี่ยวกับสัตว์น้ำหรือผลิตภัณฑ์สัตว์น้ำนั้นตลอดจนเงื่อนไขเกี่ยวกับการขายทอดตลาด โดยประกาศล่วงหน้าเป็นเวลาไม่น้อยกว่า ๕วันและดำเนินการขายให้เสร็จสิ้น ภายใน ๑๐ วันทำการหรือภายในระยะเวลาตามที่เห็นสมควรตามสภาพของสัตว์น้ำหรือผลิตภัณฑ์สัตว์น้ำนั้นประกาศการขายทอดตลาดตามวรรคหนึ่ง ให้ใช้แบบ ขส. ๓ ท้ายระเบียบนี้ข้อ ๑๐ ให้ปิดประกาศการขายทอดตลาดไว้โดยเปิดเผยณ สถานที่ที่จะดำเนินการขายทอดตลาด หรือประกาศการขายทอดตลาดในเว็บไซต์ของหน่วยงานข้อ ๑๑ การขายทอดตลาดให้คณะกรรมการกำหนดราคาเริ่มต้นของสัตว์น้ำหรือผลิตภัณฑ์สัตว์น้ำที่จะขายทอดตลาดโดยคำนึงถึงสภาพและราคาในขณะที่จะดำเนินการขายทอดตลาดการกำหนดราคาเริ่มต้นตามวรรคหนึ่งให้คณะกรรมการสืบราคาปัจจุบันจากสำนักงานสะพานปลาหรือสำนักงานท่าเทียบเรือประมงขององค์การสะพานปลาในพื้นที่หรือพื้นที่ใกล้เคียงหากไม่มีหน่วยงานหรือมีหน่วยงานแต่ไม่มีข้อมูลให้สอบถามจากสำนักงานพาณิชย์จังหวัดในกรณีที่ไม่สามารถหาข้อมูลดังกล่าวได้ให้สืบราคาจากท้องตลาดข้อ ๑๒ ห้ามมิให้คณะกรรมการและเจ้าของเรือหรือผู้ควบคุมเรือผู้ร้องขอให้พนักงานเจ้าหน้าที่นำสัตว์น้ำหรือผลิตภัณฑ์สัตว์น้ำนั้นออกขายทอดตลาดเป็นผู้เข้าสู้ราคาหรือใช้ผู้หนึ่งผู้ใดเข้าสู้ราคาในการขายทอดตลาดข้อ ๑๓ การเสนอสู้ราคาในการขายทอดตลาดให้เป็นไปตามอัตราเพิ่มราคาตามที่คณะกรรมการกำหนดและให้คณะกรรมการแจ้งให้ผู้สู้ราคาทราบก่อนขายทอดตลาดข้อ ๑๔ การขายทอดตลาดย่อมบริบูรณ์เมื่อคณะกรรมการแสดงความตกลงด้วยวิธีเคาะไม้หรือแสดงกิริยาอย่างหนึ่งอย่างใดตามจารีตประเพณีในการขายทอดตลาดแล้วให้ทำสัญญาขายทอดตลาดถ้าผู้ซื้อไม่จ่ายเงินหรือไม่วางมัดจำหรือวางเงินมัดจำไว้แล้วแต่ไม่ชำระเงินส่วนที่เหลือภายในกำหนดเวลาให้คณะกรรมการริบเงินมัดจำ(ถ้ามี)แล้วนำสัตว์น้ำหรือผลิตภัณฑ์สัตว์น้ำนั้นออกขายทอดตลาดใหม่โดยแจ้งให้ผู้ซื้อเดิมทราบกำหนดวันและเวลาขายด้วยเมื่อขายได้เงินเท่าใดให้หักค่าใช้จ่าย ถ้าเหลือเงินสุทธิไม่คุ้มราคาขายทอดตลาดครั้งก่อนให้เรียกชำระเงินส่วนที่ยังขาดจากผู้ซื้อเดิมนั้นสัญญาขายทอดตลาดตามวรรคหนึ่ง ให้ใช้แบบ ขส. ๔ ท้ายระเบียบนี้ข้อ ๑๕ ในกรณีที่คณะกรรมการเห็นว่าไม่มีผู้เข้าสู้ราคาหรือมีผู้เสนอราคาต่ำกว่าราคาที่กำหนดตามข้อ ๑๑หรือการสู้ราคาอาจไม่เป็นไปโดยสุจริตหรือไม่เป็นไปตามประกาศนี้หรือประกาศการขายทอดตลาดให้คณะกรรมการมีอำนาจเพิกถอนการขายทอดตลาด หรือเลื่อนการขายทอดตลาดออกไปก่อนแล้วรายงานให้ผู้สั่งให้ขายทอดตลาดทราบ เพื่อพิจารณาสั่งการตามที่เห็นสมควรข้อ ๑๖ การชำระเงิน(๑) เมื่อตกลงขายผู้ซื้อจะต้องชำระเงินทันทีหรือวางเงินมัดจำไม่น้อยกว่าร้อยละ ๒๕ ของราคาสัตว์น้ำหรือผลิตภัณฑ์สัตว์น้ำที่ต้องซื้อและชำระเงินส่วนที่เหลือภายใน ๑๕ วันนับแต่วันทำสัญญาเว้นแต่กรณีมีเหตุจำเป็นให้ขออนุญาตผู้สั่งให้ขายทอดตลาดเพื่อพิจารณาขยายระยะเวลาออกไปตามที่เห็นสมควรแต่ไม่เกิน๓๐ วัน(๒)กรณีผู้ซื้อวางเงินมัดจำไว้แล้วไม่ชำระเงินส่วนที่เหลือภายในกำหนดตามสัญญาให้ริบเงินมัดจำที่ผู้ซื้อวางไว้แล้วและให้ถือว่าเงินมัดจำนั้นเป็นส่วนหนึ่งจากการขายทอดตลาดสิ่งของของผู้ต้องชดใช้เงินให้นำไปชำระค่าใช้จ่ายในการขายทอดตลาดและหนี้ที่ผู้ต้องชดใช้เงินต้องชำระ(๓) การชำระราคาสิ่งของที่ขายทอดตลาดต้องชำระเป็นเงินสดหรือชำระด้วยเช็คธนาคารแห่งประเทศไทยหรือเช็คที่มีธนาคารค้ำประกันหรือเช็คที่ธนาคารสั่งจ่ายข้อ ๑๗ การรับเงินจากการขายทอดตลาด ให้ออกใบเสร็จรับเงินตามระเบียบของทางราชการและเก็บไว้เป็นหลักฐานพร้อมบัญชีรายละเอียดสัตว์น้ำหรือผลิตภัณฑ์สัตว์น้ำนั้นข้อ ๑๘ การโอนและการส่งมอบสัตว์น้ำหรือผลิตภัณฑ์สัตว์น้ำให้คณะกรรมการส่งมอบเมื่อผู้ซื้อชำระเงินครบถ้วนกรณีผู้ซื้อต้องการรับมอบสัตว์น้ำหรือผลิตภัณฑ์สัตว์น้ำไปก่อนมีการชำระราคาครบถ้วนเนื่องจากสัตว์น้ำหรือผลิตภัณฑ์สัตว์น้ำอาจมีการเน่าเสียให้มีการวางประกันไว้เต็มมูลค่าของสัตว์น้ำหรือผลิตภัณฑ์สัตว์น้ำที่ประมูลได้นั้นข้อ ๑๙ ให้คณะกรรมการบันทึกเหตุการณ์ขายทอดตลาดและรายงานผลการขายทอดตลาดต่อผู้สั่งให้ขายทอดตลาดให้รับทราบภายใน ๗ วันทำการนับแต่วันขายทอดตลาดแล้วเสร็จรายงานผลการขายทอดตลาดตามวรรคหนึ่ง ให้ใช้แบบ ขส. ๕ ท้ายระเบียบนี้ข้อ ๒๐ เงินที่ได้จากการขายทอดตลาดสัตว์น้ำหรือผลิตภัณฑ์สัตว์น้ำให้หักค่าใช้จ่ายในการขายทอดตลาด และเก็บรักษาเงินนั้นไว้ตามระเบียบของทางราชการข้อ ๒๑ ผู้มีส่วนได้ส่วนเสียอาจคัดค้านการขายทอดตลาดโดยยื่นคำร้องต่อผู้สั่งให้ขายทอดตลาดภายในเวลา ๑๕ วันนับแต่การขายทอดตลาดเสร็จสิ้นเมื่อได้รับคำร้องแล้วให้ผู้สั่งให้ขายทอดตลาดพิจารณาสั่งการตามที่เห็นสมควรและแจ้งผลการพิจารณาให้ผู้ยื่นคำร้องทราบต่อไปข้อ ๒๒ ในกรณีที่สัตว์น้ำหรือผลิตภัณฑ์สัตว์น้ำนั้นมีสภาพเน่าเสียและคณะกรรมการพิจารณาเห็นว่าไม่อาจขายได้ราคาหรือได้ราคาแต่ไม่คุ้มค่าต่อการขายทอดตลาดให้มีหนังสือสอบถามไปยังเจ้าของเรือหรือผู้ควบคุมเรือผู้ยื่นคำร้องขอให้นำสัตว์น้ำหรือผลิตภัณฑ์สัตว์น้ำนั้นออกขายทอดตลาดว่าจะให้ดำเนินการอย่างไรหากเจ้าของเรือหรือผู้ควบคุมเรือประสงค์จะยกสัตว์น้ำหรือผลิตภัณฑ์สัตว์น้ำให้ราชการให้รายงานเสนอต่อผู้สั่งให้ขายทอดตลาดเพื่อพิจารณาสั่งการให้นำไปมอบให้แก่หน่วยงานหรือบุคคลใดหรือนำไปทำลายหรือดำเนินการอื่นใดตามที่เห็นสมควรต่อไปข้อ ๒๓ ในกรณีที่อยู่ระหว่างการดำเนินการขายทอดตลาดและคณะกรรมการเปรียบเทียบได้ดำเนินการเปรียบเทียบตามมาตรา ๑๗๐แห่งพระราชกำหนดการประมง พ.ศ. ๒๕๕๘โดยผู้ต้องหายินยอมยกสัตว์น้ำหรือผลิตภัณฑ์สัตว์น้ำให้แก่ทางราชการแล้วผู้สั่งให้ขายทอดตลาดอาจพิจารณาสั่งให้งดการขายทอดตลาดที่ยังไม่บริบูรณ์ได้ข้อ ๒๔ ในกรณีที่ขายทอดตลาดแล้วเสร็จและต่อมาคณะกรรมการเปรียบเทียบได้ดำเนินการเปรียบเทียบตามมาตรา ๑๗๐แห่งพระราชกำหนดการประมง พ.ศ. ๒๕๕๘ โดยผู้ต้องหายินยอมยกสัตว์น้ำหรือผลิตภัณฑ์สัตว์น้ำให้แก่ทางราชการหรือกรณีที่มีคำพิพากษาถึงที่สุดให้ริบสัตว์น้ำหรือผลิตภัณฑ์สัตว์น้ำของกลางให้สำนักงานประมงจังหวัดหรือกองกฎหมาย กรมประมง แล้วแต่กรณี นำเงินที่เก็บรักษาไว้ตามข้อ๒๐ ส่งเป็นรายได้แผ่นดินตามระเบียบของทางราชการในกรณีที่มีคำสั่งเด็ดขาดไม่ฟ้องหรือมีคำพิพากษาถึงที่สุดไม่ริบสัตว์น้ำหรือผลิตภัณฑ์สัตว์น้ำของกลางให้สำนักงานประมงจังหวัดหรือกองกฎหมายกรมประมง แล้วแต่กรณี นำเงินที่เก็บรักษาไว้ตามข้อ ๒๐ ส่งคืนให้แก่เจ้าของเรือหรือผู้ควบคุมเรือผู้ยื่นคำร้องขอให้นำสัตว์น้ำหรือผลิตภัณฑ์สัตว์น้ำนั้นออกขายทอดตลาดประกาศ ณ วันที่ ๑๘ เมษายน พ.ศ. ๒๕๖๑อดิศร พร้อมเทพอธิบดีกรมประมง[เอกสารแนบท้าย]๑. คำร้องขอให้ดำเนินการขายทอดตลาด (แบบ ขส. ๑)๒. คำสั่งแต่งตั้งคณะกรรมการขายทอดตลาด (แบบ ขส. ๒)๓. ประกาศขายทอดตลาดสัตว์น้ำหรือผลิตภัณฑ์สัตว์น้ำที่พนักงานเจ้าหน้าที่สั่งยึดไว้(แบบ ขส. ๓)๔. บัญชีรายชื่อสัตว์น้ำหรือผลิตภัณฑ์สัตว์น้ำที่พนักงานเจ้าหน้าที่สั่งยึดไว้๕. สัญญาขายทอดตลาด (แบบ ขส. ๔)๖. รายงานผลการขายทอดตลาด (แบบ ขส. ๕)(ดูข้อมูลจากภาพกฎหมาย)พรวิภา/จัดทำ๒๐ เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๙๑ ง/หน้า ๑/๒๐ เมษายน ๒๕๖๑